evagrius-scholasticus.historia-ecclesiastica 3.33
Ἐκβεβλημένου τοίνυν Φλαβιανοῦ , Σευῆρος ἐπὶ τὸν ἱερατικὸν τῆς Ἀντιόχου θρόνον ἄνεισι , χρηματιζούσης τῆς πόλεως ἔτος πρῶτον καὶ ἑξηκοστὸν καὶ πεντακοσιοστόν , ἀνὰ τὸν Δῖον μῆνα , τῆς ἕκτης ἐπινεμήσεως τοῦ τηνικάδε κύκλου , κατὰ τήνδε τὴν γραφὴν χρηματιζούσης πρῶτον τεσσαρακοστὸν καὶ ἑξακοσιοστὸν ἔτος . Ὃς πατρίδα τὴν Σωζοπολιτῶν κληρωσάμενος , ἢ μία τοῦ Πισιδῶν ἐστιν ἔθνους , δικανικοῖς πρώην ἐσχολάκει λόγοις ἀνὰ τὴν Βηρυτίων · ἐκ δὲ τῆς τῶν νόμων ἀσκήσεως εὐθὺ τοῦ ἁγίου μεταλαβὼν βαπτίσματος ἀνὰ τὸ ἱερὸν τέμενος Λεοντίου τοῦ θεσπεσίου μάρτυρος , τοῦ ἐπὶ τῆς Τριπολιτῶν Φοινίκης παράλου τιμωμένου , ἐπὶ τὸν μονήρη βίον μετῆλθεν ἔν τινι φροντιστηρίῳ , ἀνὰ τὸν μέσον χῶρον κειμένῳ Γάζης τοῦ πολίσματος καὶ τοῦ λεγομένου Μαιουμᾶ τοῦ πολιχνίου . Ἔνθα καὶ Πέτρος ὁ Ἴβηρ ὁ τῆς αὐτῆς Γάζης προεδρεύσας καὶ σὺν Τιμοθέῳ τῷ Αἰλούρῳ πεφευγὼς διὰ τῶν αὐτῶν ἦλθε σκαμμάτων , πολὺν λόγον ἑαυτῷ καταλελοιπώς . Καὶ Νηφαλίῳ μὲν ὁ Σευῆρος διαλογικῶς συμπλέκεται , τῆς αὐτῆς αὐτῷ πρότερον καθεστῶτι μοίρας περὶ τὴν μίαν φύσιν , ὕστερον δὲ τῆς ἐν Καλχηδόνι συνόδου καὶ τῶν δύο πρεσβευόντων φύσεις ἐπὶ τοῦ κυρίου ἡμῶν Ἰησοῦ Χριστοῦ γενομένῳ . Ἐξελαύνεται δὲ πρὸς αὐτοῦ Νηφαλίου καὶ τῶν σὺν αὐτῷ τοῦ οἰκείου φροντιστηρίου , μεθ’ ἑτέρων πολλῶν τὰ παραπλήσια δοξαζόντων αὐτῷ . Ἔνθεν ἐπὶ τὴν βασιλέως ἄνεισι πόλιν , ὑπέρ τε αὐτοῦ καὶ τῶν ἅμα αὐτῷ ἐξεληλαμένων πρεσβεύσων · καὶ Ἀναστασίῳ τῷ βασιλεῖ γνώριμος καθίσταται , ὡς τὰ περὶ τούτων τῷ συγγράψαντι τὸν Σευήρου βίον ἀνείληπται . Συνοδικὰς τοίνυν ἐπιστολὰς γράφων ὁ Σευῆρος ῥητῶς τὴν ἐν Καλχηδόνι σύνοδον ἀνατεθεμάτικε · περὶ οὗ τὰ πρὸς Ἀλκίσωνά φησι γράμματα ταυτὶ τὰ ῥήματα · Τὰ μὲν συνοδικὰ Τιμοθέου τοῦ νῦν Κωνσταντινουπόλεως ἐδέχθη ἐνταῦθα ἐν Παλαιστίνῃ , ἡ δὲ καθαίρεσις Μακεδονίου καὶ Φλαβιανοῦ οὐκ ἐδέχθη · ἀλλ’ οὐδὲ τὰ συνοδικὰ Σευήρου . Ἀλλὰ καὶ οἱ κομίσαντες ἐνταῦθα ἀτιμασθέντες καὶ ὑβρισθέντες ἀξίως ἔφυγον τῆς πόλεως , ἐπ’ αὐτοὺς τοῦ δήμου τε καὶ τῶν μοναχῶν κινηθέντων . Καὶ ἡ μὲν Παλαιστίνη ἐν τούτοις ἦν . Τῶν δὲ ὑπ’Ἀντιόχειαν οἱ μὲν συναρπασθέντες ὑπήχθησαν , ἐξ ὧν ἐστι καὶ Μαρῖνος ὁ Βηρυτοῦ ἐπίσκοπος · οἱ δὲ βίᾳ καὶ ἀνάγκῃ συνέθεντο τοῖς συνοδικοῖς Σευήρου , ἀναθεματισμὸν ἔχουσιν ἅμα τῆς συνόδου καὶ τῶν λοιπῶν τῶν εἰρηκότων δύο φύσεις ἢ ἰδιότητας ἐπὶ τοῦ Κυρίου , τῆς σαρκὸς καὶ τῆς θεότητος · οἱ δὲ μετὰ τὸ ἐξ ἀνάγκης συνθέσθαι μεταβαλλόμενοι ἀνεκαλέσαντο , ὧν εἰσιν οἱ ὑπὸ Ἀπάμειαν ἐπίσκοποι · ἄλλοι δὲ καθόλου οὐκ ἠνέσχοντο συνθέσθαι , ὧν εἰσιν Ἰουλιανὸς ὁ Βοστρῶν καὶ Ἐπιφάνιος ὁ Τύρου καὶ ἄλλοι τινές , ὥς φασι , τῶν ἐπισκόπων . Οἱ δὲ Ἴσαυροι νῦν ἀνανήψαντες ἑαυτῶν μὲν καταγινώσκουσιν ἐπὶ τῇ προτέρᾳ ἐξαπάτῃ , Σευῆρον δὲ καὶ τοὺς σὺν αὐτῷ ἀναθεματίζουσιν . Ἕτεροι δὲ τῶν ὑπὸ Σευῆρον ἐπισκόπων καὶ κληρικῶν τὰς ἐκκλησίας ἀφέντες ἔφυγον . Ὧν ἐστι καὶ ὁ Βοστρῶν Ἰουλιανὸς καὶ Πέτρος ὁ Δαμασκοῦ ἐνταῦθα διάγοντες · ἀλλὰ καὶ Μάμας , εἷς δὲ οὗτος τῶν δοξάντων δύο ἐξάρχων εἶναι τῶν Διοσκοριανῶν ὑφ’ ὧν καὶ Σευῆρος κατήχθη , καταγνοὺς αὐτῶν τῆς αὐθαδείας . Καὶ μεθ’ ἕτερα · Τὰ δὲ ἐνταῦθα μοναστήρια καὶ αὐτὰ τὰ Ἱεροσόλυμα ὁμονοοῦσι σὺν θεῷ περὶ τὴν ὀρθὴν πίστιν , καὶ ἄλλαι δὲ πλεῖσται πόλεις μετὰ τῶν ἐπισκόπων · περὶ ὧν ἁπάντων καὶ ἡμῶν προσεύχου μὴ εἰσελθεῖν εἰς πειρασμόν , δέσποτα ἁγιώτατε καὶ τιμιώτατε ἡμῶν πάτερ .
Lemmas: ἐκβάλλω τοίνυν Φλαβιανός , Σευῆρος ἐπί ὁ ἱερατικός ὁ Ἀντίοχος θρόνος ἀνέρχομαι , χρηματίζω ὁ πόλις ἔτος πρῶτος καί ἑξηκοστός καί πεντακοσιοστός , ἀνά ὁ Δῖον μείς , ὁ ἕκτος ἐπινέμησις ὁ τηνικάδε κύκλος , κατά ὅδε ὁ γραφή χρηματίζω πρῶτος τεσσαρακοστός καί ἑξακοσιοστός ἔτος . ὅς πατρίς ὁ Σωζοπολίτης κληρόω , ἢ εἷς ὁ Πισίδης εἰμί ἔθνος , δικανικός πρώην σχολάζω λόγος ἀνά ὁ Βηρύτιος · ἐκ δέ ὁ ὁ νόμος ἄσκησις εὐθύς2 ὁ ἅγιος μεταλαμβάνω βάπτισμα ἀνά ὁ ἱερόν τέμενος Λεόντιος ὁ θεσπέσιος μάρτυς , ὁ ἐπί ὁ Τριπολίτης Φοινίκη Πάραλος τιμάω , ἐπί ὁ μονήρης βίος μετέρχομαι ἐν τις φροντιστήριον , ἀνά ὁ μέσος χῶρος κεῖμαι Γάζα ὁ πόλισμα καί ὁ λέγω μαϊουμᾶς ὁ πολίχνιον . ἔνθα καί Πέτρος ὁ Ἴβηρ ὁ ὁ αὐτός Γάζα προεδρεύω καί σύν Τιμόθεος ὁ Αἴλουρος φεύγω διά ὁ αὐτός ἔρχομαι σκάμμα , πολύς λόγος ἑαυτοῦ καταλείπω . καί Νηφάλιος μέν ὁ Σευῆρος διαλογικός συμπλέκω , ὁ αὐτός αὐτός πρότερος καθίστημι μοῖρα περί ὁ εἷς φύσις , ὕστερος δέ ὁ ἐν Χαλκηδών σύνοδος καί ὁ δύο πρεσβεύω φύσις ἐπί ὁ κύριος ἐγώ Ἰησοῦς Χριστός γίγνομαι . ἐξελαύνω δέ πρός αὐτός Νηφάλιος καί ὁ σύν αὐτός ὁ οἰκεῖος φροντιστήριο , μετά ἕτερος πολύς ὁ παραπλήσιος δοξάζω αὐτός . ἔνθεν ἐπί ὁ βασιλεύς ἀνέρχομαι πόλις , ὑπέρ τε αὐτός καί ὁ ἅμα αὐτός ἐξελαύνω πρεσβεύω · καί Ἀναστάσιος ὁ βασιλεύς γνώριμος καθίστημι , ὡς ὁ περί οὗτος ὁ συγγράφω ὁ Σευῆρος βίος ἀναλαμβάνω . συνοδικός τοίνυν ἐπιστολή γράφω ὁ Σευῆρος ῥητός ὁ ἐν Χαλκηδών σύνοδος ἀναθεματίζω · περί ὅς ὁ πρός Ἀλκίσων φημί γράμμα οὗτος ὁ ῥῆμα · ὁ μέν συνοδικός Τιμόθεος ὁ νῦν Κωνσταντινούπολις δέχομαι ἐνταῦθα ἐν Παλαιστίνη , ὁ δέ καθαίρεσις Μακεδόνιος καί Φλαβιανός οὐ δέχομαι · ἀλλά οὐδέ ὁ συνοδικός Σευῆρος . ἀλλά καί ὁ κομίζω ἐνταῦθα ἀτιμάζω καί ὑβρίζω ἀξίως φεύγω ὁ πόλις , ἐπί αὐτός ὁ δῆμος τε καί ὁ μοναχός κινέω . καί ὁ μέν Παλαιστίνη ἐν οὗτος εἰμί . ὁ δέ υπ’αντιοχεια ὁ μέν συναρπάζω ὑπάγω , ἐκ ὅς εἰμί καί Μαρῖνος ὁ Βηρυτός ἐπίσκοπος · ὁ δέ βία καί ἀνάγκη συντίθημι ὁ συνοδικός Σευῆρος , ἀναθεματισμός ἔχω ἅμα ὁ σύνοδος καί ὁ λοιπός ὁ λέγω δύο φύσις ἢ ἰδιότης ἐπί ὁ κύριος , ὁ σάρξ καί ὁ θεότης · ὁ δέ μετά ὁ ἐκ ἀνάγκη συντίθημι μεταβάλλω ἀνακαλέω , ὅς εἰμί ὁ ὑπό Ἀπάμεια ἐπίσκοπος · ἄλλος δέ καθόλου οὐ ἀνέχω συντίθημι , ὅς εἰμί Ἰουλιανός ὁ Βόστρα καί Ἐπιφάνιος ὁ Τύρος καί ἄλλος τις , ὅς φημί , ὁ ἐπίσκοπος . ὁ δέ Ἴσαυροι νῦν ἀνανήφω ἑαυτοῦ μέν καταγιγνώσκω ἐπί ὁ πρότερος ἐξαπάτη , Σευῆρος δέ καί ὁ σύν αὐτός ἀναθεματίζω . ἕτερος δέ ὁ ὑπό Σευῆρος ἐπίσκοπος καί κληρικός ὁ ἐκκλησία ἀφίημι φεύγω . ὅς εἰμί καί ὁ Βόστρα Ἰουλιανός καί Πέτρος ὁ Δαμασκός ἐνταῦθα διάγω · ἀλλά καί Μάμας , εἷς δέ οὗτος ὁ δοκέω δύο ἐξάρχω εἰμί ὁ Διοσκοριανῶν ὑπό ὅς καί Σευῆρος κατάγω , καταγιγνώσκω αὐτός ὁ αὐθάδεια . καί μετά ἕτερος · ὁ δέ ἐνταῦθα μοναστήριον καί αὐτός ὁ Ἱερουσαλήμ ὁμονοέω σύν θεός περί ὁ ὀρθός πίστις , καί ἄλλος δέ πλεῖστος πόλις μετά ὁ ἐπίσκοπος · περί ὅς ἅπας καί ἐγώ προσεύχομαι μή εἰσέρχομαι εἰς πειρασμός , δεσπότης ἁγιώτατε καί τίμιος ἐγώ πατήρ .